open-index/open-wikipedia-markdown huggingface dataset:
Wilhelm Wetlesen

**Wilhelm Lauritz Wetlesen** (født 28. november 1871 i Sandefjord, død 15. juni 1925) var en norsk maler og tegner. 

Wetlesen vokste opp i Sandefjord i Vestfold som sønn av kjøpmann i manufaktur Jon Elisæus Sanne Wetlesen, opprinnelig fra Porsgrunn. Wilhelm studerte ved Kristian Zahrtmanns malerskole i København tidlig på 1890-tallet, seinere en kort tid ved Erik Werenskiolds og Eilif Petersens malerskole i Kristiania, og hadde lange opphold i Italia mellom 1895 og 1900. Hovedverket fra Italia-perioden, maleriet *Utenfor paradismuren* fra 1898, viser tre oppstilte, nakne skikkelser – en engel med vinger og Adam og Eva med bladkranser om hoftene. Verket er både inspirert av realismen og ungrenessansen i en såkalt danskflorentinsk stil. Andre tidlige arbeider er blant andre *Moder hekler* fra 1890,  *Søsken* fra 1892 og *Sandar kirke* fra 1895.

Wetlesen bidrog seinere med tegninger til den norske illustrerte folke- og praktutgaven av Snorre Sturlasons *[[Heimskringla]]* (*Snorres kongesagaer*) som ble utgitt av J.M. Stenersen & Co i 1899. Illustrasjonene til verket ble opprinnelig fordelt mellom malerne Christian Krohg, Gerhard Munthe, Eilif Peterssen og Erik Werenskiold, men seinere kom også Halvdan Egedius til. Da Egedius døde i februar 1899, overtok Wilhelm Wetlesen, og han laget i alt 43 tegninger til boka i Werenskiolds «norrøne» stil, men kanskje litt mindre forløst i formen enn bidragene fra de andre.
 
Wetlesen tok sammen med Hans Ødegaard i Kunsthistorisk forening initiativet til å danne Kunstnerforbundet i 1910, et galleri i Oslo som siden har arrangert kunstutstillinger og formidlet salg og der Wetlesen selv ble den første direktøren. På jubileumsutstillinga på Frogner i Oslo i 1914 hadde Wetlesen mange arbeider, og hans lyse, stemningsfulle malerier av norske landskap i seinere perioder vitner om påvirkning fra både naturalismen i Norden og impresjonismen i Frankrike. 

Wilhelm Wetlesen er representert i Nasjonalgalleriet i Oslo.

Førstekonservator Einar Wexelsen utgav i 2006 boka *Kunst er vennskap, historien om Wilhelm Wetlesen* i forbindelse med en utstilling av kunstnerens arbeider i Haugar Vestfold Kunstmuseum i Tønsberg.

## Referanser


## Eksterne lenker
* 
* Kort biografi og bildeeksempeler i Haugar Vestfold kunstmuseums utstillingskatalog fra 2006 (nedlastbart pdf-doument)
Kristian Jahr

**Kristian Jahr** (født 1989) er en norsk fotballspeider og tidligere fotballspiller som er talentspeider for . 

Frem til 2010 spilte Jahr for . Han fikk sin debut for klubbens A-lag i Adeccoligaen da han kom inn som innbytter mot  8. juni 2008. Hans første kamp fra start var mot  13. juli samme år. Etter 2009-sesongen ble kontrakten terminert og Jahr meldte overgang til .

Siden 2014 hører han til førsteoppstillingen til Strømmen i OBOS-ligaen.

## Referanser


## Eksterne lenker
*
Østre Angelstad

**Østre Angelstad** er et gårdsbruk i Holt i Tvedestrand kommune i østre Agder. Husene på Østre Angelstad tilhører Aust-Agder museum og arkiv. Våningshuset ble fredet som kulturminne i 1978. 

Våningshuset på gården er det best bevarte eksemplar av Nedeneshus, et sammenbygd hus med svalganger, beskrevet allerede av folkelivsgranskeren Eilert Sundt midt på 1800-tallet. I uthusbygningen inngår et steinfjøs fra 1700-tallet. 

Østre Angelstad var på 1800-tallet et sentralt sted med skysstasjon på Vestlandske hovedvei som den gang gikk gjennom tunet. Herfra ble det skysset vestover til Brekka i Austre Moland, og østover til Søndeled. 

I 1838, etter innføringen av formannskapsloven, ble det første amtstinget i Aust-Agder, som den gang Nedenes Amt, holdt på Østre Angelstad. Ved formannskapsjubileet 1988 hadde fylkestinget i Aust-Agder møte i salen på gården Østre Angelstad. 

## Referanser
White Owl

**White Owl** er et amerikansk sigarmerke, etablert i 1887 i Alabama i USA, de produseres fremdeles der. White Owls maskinrulles i flere størrelser og smaksvarianter. Sigarene produseres av Swedish Match i Dothan. White Owls logo er en  snøugle.

## Typer
* Blunts
* Blunt Extras
* Cigarillos
* Demi Tip
* Mini Sweets 50s
* Miniatures 50s
* New Yorker
* New Yorker 100s
* Ranger 120s
* Invincible
* Sport

## Smaksvarianter
*Sweet
*Grape
*Strawberry
*Peach
*Watermelon
*Wild Apple
*Pineapple
*Vanilla
*Blackberry

## Eksterne lenker
* Swedish Match – Hjemmeside
Frydenholm

***Frydenholm*** er en roman av Hans Scherfig, som utkom i 1962 som en oppfølger til romanen *[[Idealister]]*. Av mange regnes *Frydenholm* som Scherfigs hovedverk; han arbeidet med manuskriptet i 15 år før det ble utgitt.

Bokens er halvdokumentarisk; temaet er Danmark under andre verdenskrig. Det fokuseres spesielt på regjeringens og den jevne danskes holdning til den tyske okkupasjonen og den danske regjeringens samarbeidspolitikk.

Gjennom persongalleriet i den lille landsbyen Frydenholm ved Præstø på Sydsjælland tegner Scherfig et bitende og satirisk bilde av datidens danske samfunn. Han skildrer også regjeringens, justisapparatet og politiets rolle i den grunnlovsstridige fengslingen av vel 200 danske kommunister i 1941, som skjedde på den danske regjeringens initiativ.

## Norsk oversettelse
Romanen kom ut på norsk i 1977, på Pax forlag, med et etterord av Edvard Hoem. Oversettelsen var gjort av Johan Fredrik Grøgaard.

## Referanser
Gudrun Lydholm

**Gudrun Lydholm** (f. Arskog, 1947) er en dansk teolog med doktorgrad og offiser i Frelsesarmeen med kommandørs rang.

Gudrun Lydholm har teologisk embedseksamen fra Københavns Universitet. Hun er utdannet offiser i Frelsesarmeen ved William Booth memorial college i London (1965–1966)

I 1967 ble hun gift med Carl Lydholm. Sammen hadde de flere korpsordrer i Danmark og England fram til 1988. Da ble Carl Lydholm divisjonssjef for Østre div. i Danmark. I 1991 fikk han ordren som finanssekretær, og etter noen år fikk han også ansvar for eiendomsavdelingen. I 1997 ble han generalsekretær for Russland/SUS command og i 1999 territorieleder i Finland og Estland territorium. Ekteparet Lydholm var ledere for Frelsesarmeens arbeid i Norge, Island og Færøyene fra 2005 til 2011, da de ble pensjonert. 

Som pensjonist, var Gudrun Lydholm doktorgradskandidat ved Det teologiske fakultet ved Universitetet i Oslo, og disputerte for sin avhandling i 2015. Avhandlingen handler om kirketanken i Frelsesarmeen (*Lutheran Salvationists?*).

Hun var medlem av Frelsesarmeens International Doctrine Council fra 1992-2004. Hun har vært engasjert i det økumeniske liv i Danmark gjennom medlemskap i studiekomiteen, internasjonalt utvalg i Økumenisk Fællesråd og Det Danske Bibelselskab.

## Referanser
Eina stasjon

**Eina stasjon** er en jernbanestasjon på Gjøvikbanen ved Eina i Vestre Toten kommune i Innlandet fylke. Stasjonen ble opprettet som en betjent jernbanestasjon for ekspedering av tog, reisende og gods i 1901, ett år før Gjøvikbanens åpning i 1902. 

Ved åpningen av Valdresbanen i 1906 ble Eina stasjon et jernbaneknutepunkt, og Eina framstod som en typisk stasjonsby. Valdresbanen grener ut fra stasjonen i retning syd mot Dokka, men persontrafikken på denne linjen ble nedlagt i 1988. Godstrafikken fortsatte frem til 1999, og i dag er Valdresbanen betegnet som nedlagt, kun med sporadiske innslag av turisttog.

Eina stasjon blir fortsatt betjent av trafikkstyrere ved krysninger på stasjonen.
Stasjonen ligger for øvrig 401,3 moh og 100,89&nbsp;km fra Oslo S.

## Litteratur
* 
* 
* 

## Eksterne lenker
Łazienki-parken

**Łazienki-parken** (polsk *Łazienki Królewskie*, «*De kongelige bad*») er en park og et palasskompleks i sentrum av Warszawa, kjent for sine mange klassisistiske severdigheter. Den er med sine 76 hektar den største parken i byen. Parken ligger på den såkalte «Kongeruten», som forbinder Kongeslottet med Wilanów-palasset i sør. I nord grenser parken til Ujazdów-slottet.

## Historie

Parken ble opprinnelig anlagt i barokkstil i det 17. århundre av Stanisław Herakliusz Lubomirski etter tegninger av Tylman van Gameren. Den fikk navnet *Łazienki* («bad») fra en badepaviljong som befant seg der. 

I 1764 ble hagen kjøpt av kong Stanisław August Poniatowski, og omlagt til klassisistisk stil etter tegninger av Domenico Merlini, Johann Christian Kammsetzer og Johann Chrystian Schuch. 

Mesteparten av bygningene i parken ble brent ned av tyskerne etter Warszawaoppstanden i 1944, og senere gjenoppbygd noen år etter krigen. 

Parken brukes i dag til de samme formål som i Poniatowskis tid, nemlig i kulturelle-, vitenskapelige-, sports- og fritidssammenhenger. Ikke langt vekk fra Łazienki-parken befinner Warszawa-universitetets botaniske hage seg, særlig populær blant studenter.

## Bygninger

Parkens hovedbygninger befinner seg rundt eller i nærheten av Łazienki-innsjøen og Łazienki-elven. På innsjøen befinner det berømte Łazienki-palasset seg, og i nærheten Teateret på øyen (*Teatr na Wyspie*) fra 1790, tegnet av Johann Christian Kammsetzer. Teaterscenen, omgitt av antikke ruiner og skulpturer, er stilisert etter teateret i Herculaneum. 

Hovedinngangen til parken befinner seg like ved Belweder. Ved siden av inngangen står kanskje det mest kjente monumentet over Frédéric Chopin i verden, av Wacław Szymanowski. Det monumentale minnesmerket ble stilt opp i 1926, men ble ødelagt under den tyske okkupasjonen av Warszawa under andre verdenskrig. Det ble imidlertid rekonstruert i 1958.  I dag organiseres det om sommeren konserter med komponistens musikk like ved monumentet.

Andre berømte bygninger i parken er Gamle oransjeri (*Stara Pomarańczarnia*), Nye oransjeri (*Nowa Pomarańczarnia*), Gamle Kordegarda (*Stara Kordegarda*), Nye Kordegarda (*Nowa Kordegarda*), Sybillas tempel (*Świątynia Sybilli*), Det egyptiske tempel (*Świątynia Egipska*), Myślewice-palasset og Det hvite hus (*Biały Domek*). Sistnevnte ble bygd i årene 1774&ndash;1776 av Stanisław August Poniatowski etter tegninger av Domenico Merlini, og var bostedet til Ludvig XVIII av Frankrike under hans eksilopphold. 

## Galleri

Fil:Bialy Domek w Lazienkach Krolewskich.jpg|Det hvite hus
Fil:4 Warszawa-Lazienki Krolewskie 151.jpg|Łazienki-palasset
Fil:Nowa Pomarańczarnia Łazienki Królewskie Warszawa 05.JPG|Gamle oransjeri
Fil:4 Warszawa-Lazienki Krolewskie 062.jpg|Teateret på vannet
Fil:5 Warszawa 081.jpg|Belweder
Fil:Warsaw08170x.jpg|Ujazdów-slottet
Fil:Lazienki-pawie.jpg|Påfugler i parken
Fil:5 Warszawa 057.jpg|Sybillas tempel

## Eksterne lenker
*
Fotball under Sommer-OL 2000

**Fotball under Sommer-OL 2000**. Fotball var med på det olympiske programmet for 21 gang i OL 2000 i Sydney. Seksten herre- og åtte damelag deltok. Turneringen ble avviklet mellom 24. juli og 8. august. Kamerun beseiret Spania med 5-3 i herrefinalen, og Norge vant damefinalen med 3-2 over USA.

## Medaljer

## Menn
### Gruppe A

#### Tabell gruppe A

 
### Gruppe B

#### Tabell gruppe B

### Gruppe C

#### Tabell gruppe C

### Gruppe D

#### Tabell gruppe D

### Kvartfinaler

### Semifinaler

### Finaler

### Medaljevinnerne

## Damer
### Gruppe E

#### Tabell gruppe E

### Gruppe F

#### Gruppe F

### Semifinaler

### Finaler

### Medaljevinnerne

## Spillesteder

## Eksterne lenker
*
Den saksiske hage

**Den saksiske hage** (polsk *Ogród Saski*) er den eldste offentlige hage i Warszawa. Den ligger i sentrum av den polske hovedstaden, like ved Piłsudski-plassen, og er 15,5 ha stor. Hagen ble anlagt mot slutten av 1600-tallet og åpnet for offentligheten i 1727.

Av de viktigste arkitektoniske elementene i parken kan nevnes barokkskulpturer, en empirisk fontene, Vanntårnet, Den ukjente soldats grav samt Det blå palass. I parken fantes også Stålporten, Oransjeriet og Det saksiske palass, som alle ble ødelagt under andre verdenskrig.  

## Historie
Den saksiske hage ble anlagt mot slutten av det 17. århundre av kong August II som en palasshage i fransk stil. Den 27. mai 1727 ble den åpnet for alle innbyggerne i Warszawa, og ble slik en offentlig park før Versailles (1791), Pavlovsk, Peterhof og Sommerhagen (1918), Villa d’Este (1920), Kuskovo (1939), Stourhead (1946), Sissinghurst (1967), Stowe (1990), Vaux-le-Vicomte (1990-tallet) og flere andre verdenskjente parker og hager. 

I 1748 bygde August III et operahus (*operalnia*) i hagen som Polens første frittstående bygning som var beregnet kun for opera. Etter ferdigbygningen av Det saksiske palass ble palassområdet inkorporert i parken. I det 19. århundre ble hagen omformet til en park i engelsk stil. På 1940-tallet, under den tyske okkupasjonen, ble den vestlige del av parken delt av Marszałkowska-gaten. Parktrærne overlevde delvis Warszawaoppstanden, men alle de arkitektoniske elementene gikk tapt. Etter andre verdenskrig ble parken gjenopprettet, skjønt overflaten ble betydelig innskrenket. 

Warszawawr9.jpg|Vanntårnet
Saxon_Garden_Fountain.jpg|En fontene fra 1855 av Enrico Marconi


## Referanser
The Long Riders

***The Long Riders*** er en amerikansk western fra 1980 regissert av Walter Hill. Filmen handler om western-legendene Frank og Jesse James, som sammen med Younger, Miller og Ford-brødrene utgjorde en av vestens mest fryktede røverbander. De ledende rollene spilles av James Keach, Stacy Keach, David Carradine, Robert Carradine, Keith Carradine og Dennis Quaid.

## Handling
Handler om western-legendene Frank og Jesse James, som sammen med Younger, Miller og Ford-brødrene utgjorde en av vestens mest fryktede røverbander. Etter flere ran kommer forfølgerne litt for tett innpå. Gjengen blir derfor enig om å splittes, men blir enige om å gjenforenes for et siste kupp. I filmens versjon blir banden gjort til folkehelter på grunn av Pinkerton-detektivenes klossete og brutale klappjakt på dem.

## Om filmen
Filmen vakte en del oppsikt på grunn av at de fire brødreparene i historien ble spilt av skuespillere som bestod av fire brødrepar i virkeligheten (Brødrene Keach spiller brødrene James; brødrene Caradine spiller brødrene Younger; Brødrene Quade spiller brødrene Miller, og brødrene Guest spiller brødrene Ford).

Filmen fikk forholdsvis bra kritikker og har oppnådd 82 % på filmsiden Rotten Tomatoes.

Filmen ble ingen publikumssuksess  og innbragte nærmere $16 millioner ved amerikanske kinoer. Produksjonskostnadene var på ca ti millioner dollar.

Den ble nominert til Gullpalmen ved Filmfestivalen i Cannes.

## I rollene
(utvalg)
*David Carradine –  Cole Younger 
*Keith Carradine –  Jim Younger 
*Robert Carradine –  Bob Younger 
*James Keach –  Jesse James 
*Stacy Keach –  Frank James 
*Dennis Quaid –  Ed Miller 
*Randy Quaid –  Clell Miller 
*Kevin Brophy –  John Younger 
*Harry Carey jr. –  George Arthur 
*Christopher Guest –  Charlie Ford 
*Nicholas Guest –  Bob Ford 
*Shelby Leverington –  Annie Ralston 
*Felice Orlandi –  Carl Reddick 
*Pamela Reed –  Belle Starr

## Referanser


## Eksterne lenker
*
Whisky a Go Go

**Whisky a Go Go** er en nattklubb i West Hollywood i California. Den ligger i Sunset Boulevard, langs Sunset Strip.

Whisky a Go Go kalles ofte USAs første diskotek, og åpnet i 1964. På tross av at stedet betegnet seg selv som diskotek er det som konsertlokale Whisky a Go Go er kjent. Allerede på åpningskvelden spilte Johnny Rivers, og stedet har siden vært kanskje den viktigste musikkscenen i Los Angeles for band på vei oppover. The Doors var husband her en periode, og blant andre mer eller mindre faste band kan nevnes The Byrds, Alice Cooper, Buffalo Springfield og Love.

I 1982 stengte Whisky a Go Go, men stedet ble åpnet igjen i 1986. På starten av nittitallet var stedet kjent for Seattle-bølgen av grunge, med konserter av band som Soundgarden, Nirvana, Mudhoney, The Melvins og 7 Year Bitch.

6. mars 2010 spilte Bulk fra Arendal der, etter å ha ferdigspilt debutalbumet sitt hos Sylvia Massy i Weed. 11. november 2011 holdt Black Sabbath pressekonferanse i klubben, hvor de annonserte at de holdt på med sitt niende studioalbum, og at bandets originalbesetning var igjenforent. 

## Eksterne lenker
* 
* Om stedets historie
Walt Disney Concert Hall

**Walt Disney Concert Hall** er et konserthus i sentrum av Los Angeles i California. Bygningen har 2265 plasser, og huser Los Angeles Philharmonic og Los Angeles Master Chorale.

Byggeprosjektet ble satt i gang i 1987, etter en donasjon på femti millioner dollar fra Lillian Disney, enken etter Walt Disney. Bygningen ble tegnet av Frank Gehry.

## Referanser


## Eksterne lenker
*
NM i ishockey 1957

**[[Norgesmesterskapet i ishockey for menn|NM i ishockey]] 1957** var det 18. norgesmesterskapet i ishockey. 

Tigrene vant sitt første norgesmesterskap.

## Tabellen

 

## Kilder
* Einar Munthe-Kaas (red.) *Sportsrevy 1957*, s. 133. Norsk Faglitteratur.
NM i ishockey 1978

**[[Norgesmesterskapet i ishockey for menn|NM i ishockey]] 1978** var det 39. norgesmesterskapet i ishockey. 

 vant sitt andre norgesmesterskap etter seier i sluttspillsgruppespillet.

## Tabellen
:*Se [[1. divisjon ishockey for menn 1977/78]] for hele seriespillet*

## Kilder
* Gunnar Kroge (red.) *Sportsboken 1978/79*, s. 288. Dreyer Bok. ISBN 82-7096-063-2.
Kanoner til San Sebastian

***Kanoner til San Sebastian*** (originaltittel: *La Bataille de San Sebastian*) er en fransk engelskspråklig westernfilm fra 1968 regissert av Henri Verneuil. Hovedrollene spilles av Anthony Quinn og Charles Bronson. Den er basert på pastor William Barnaby Fahertys roman *A Wall for San Sebastian,* fra 1962

Filmen er også kjent under den engelske tittelen *Guns for San Sebastian.*

## Handling
Handlingen er lagt til Mexico i 1746. Opprøreren Leon Alastray blir såret, men reddes unna politiet av en presten Joseph. Sammen søker de tilflukt i den øde landsbyen San Sebastian som jevnlig terroriseres av indianere ledet av den halvt indianske Teclo. 

Presten blir drept og Alastray må steppe inn i hans rolle. Alastray blir gradvis besatt av ønsket om å berge landsbyfolket, og får med seg folket på å bygge en mur rundt byen.

## Om filmen
Den ble innspilt i Mexico.

VGs anmelder gav den terningkast fire. Den fikk to av fem stjerner i Den store film- og videoguiden (1987).

## I rollene
(Utvalg)
* Anthony Quinn : Leon Alastray
* Charles Bronson : Teclo
* Anjanette Comer: Kinita
* Jaime Fernandez : Lance d'or
* Sam Jaffe : Father Joseph
* Silvia Pinal: Félicia
* Fernand Gravey : Guvernøren
* Pedro Armendariz Jr. : Lucas
* Ivan Desny : Oberst Calleja
* Rosa Furman : Agueda

## Referanser


## Eksterne lenker
*
Raduzjnyj

**Raduzjnyj** kan vise til:

*Raduzjnyj (Khanty-Mansia) – en by i det autonome området Khanty-Mansia i Russland
*Raduzjnyj (Vladimir oblast) – en by i Vladimir oblast i Russland
Khanty-Mansijsk

**Khanty-Mansijsk** (russisk: Ха́нты-Манси́йск) er en by og administrativt senter for det autonome området Khanty-Mansia i Russland. Den ligger ved elva Irtysj, 15&nbsp;km fra samløpet med Ob, og 1900&nbsp;km øst for Moskva. Innbyggertall: 53&nbsp;953 (folketelling 2002), 34&nbsp;462 (folketelling 1989).

## Historie
Khanty-Mansijsk ble grunnlagt i 1930 som arbeidsbosetningen *Ostjako-Vogulsk* (russisk: Остяко-Вогульск), etter de foreldete navnene ostjaker og voguler for de lokale folkegruppene khantyer og mansier.  I 1940 ble navnet endret til Khanty-Mansijsk. Den ble i 1950 slått sammen med landsbyen Samarovo, som har vært kjent siden 1500-tallet, og fikk samtidig innvilget bystatus.

## Økonomi og næringsliv
På grunn av områdets omfattende oljeindustri er Khanty-Mansijsk en av de mest velstående byene i Russland. Byen er også et turistsentrum for ski- og snowboardsport og blir besøkt av mange mennesker hele året.

## Transport
Ei bru over Irtysj ble åpnet i Khanty-Mansijsk i 2004. Brua består av fjorten spenn, og har en total lengde på 1316 meter. Hovedspennet er 231&nbsp;meter langt.

Khanty-Mansijsk lufthavn ligger kun 4&nbsp;km fra byens sentrum.

## Kultur og sport
Khanty-Mansijsk var arrangørby for verdensmesterskapet i skiskyting i 2003, og i 2005 for det første VM i mixed-stafett i skiskyting. Byen arrangerte igjen VM i mixed stafett i 2010 og fullt VM i skiskyting 2011. 

Khanty-Mansijsk var også arrangør for verdenscupen i sjakk i 2005 og 2007, og den 38. sjakkolympiade i 2010.

I Khanty-Mansijsk finnes fem museer, fem biblioteker og to teatere. Det er også administrativt senter for Ugra delstatsuniversitet.

## Kjente personer fra Khanty-Mansijsk

* Jevgenij Dementjev, langrennsløper.
* Nikolaj Kruglov, skiskytter.
* Svetlana Sleptsova, skiskytter.

## Referanser


## Eksterne lenker
* 
* Nettsted for Khanty-Mansijsk (russisk)
Little Big Man

***Little Big Man*** er en amerikansk drama- og westernfilm fra 1970 med Dustin Hoffman i hovedrollen. Regi er ved Arthur Penn.

## Handling
Den 121-årige Jack Crabb (Hoffman) ser tilbake på sitt mangfoldige liv som deltaker i de fleste hendelser og myter fra «det ville vesten». 

Det starter med at han blir reddet av Cheyenne-indianerne som 10-åring etter at Pawnee-indianeren har massakrert foreldrene hans. Han blir hos dem til han blir voksen da han vender tilbake til de hvites verden hvor han forsøker seg i ulike yrker som medisinselger, handelsmann og cowboy. Han havner etterhvert i hæren og deltar i et angrep mot Cheyenne-leiren, men blir rasende da soldatene dreper kvinner og barn. Når General Custer mange år senere, dreper hans hustru og barn bestemmer han seg for å hevne dem, og som speider for hæren leder han dem inn i en felle ved Little Big Horn.

Filmen er en blanding av historiske fakta og fiksjon.

## Om filmen
Filmen ble nominert til en Oscar (beste mannlige birolle). Den ble også nominert til flere Golden Globes og BAFTA-priser. Den vant i årene 1970&ndash;71 flere mindre internasjonale filmpriser.

*Little big man* gjorde det brukbart på kinoene og har fått gode kritikker. Den har fått så mye om 95&nbsp;% på filmsiden Rotten Tomatoes http://www.rottentomatoes.com/m/little_big_man/.

I tillegg til å defineres som western berører den også sjangere som drama, komedie og krigsfilm.

Filmen regnes blant de første av den nye typen westernfilmer der indianernes perspektiv blir mer vektlagt enn normalt var. I den sammenheng kan en også nevne den langt mere brutale *[[Soldier blue]]*, fra samme år. Begge filmene drar samtidige paralleller til amerikanernes krigføring i Vietnam.

## I rollene
(utvalg)
*Dustin Hoffman – Jack Crabb
*Faye Dunaway – Mrs. Louise Pendrake
*Chief Dan George – Old Lodge Skins
*Martin Balsam – Mr. Merriweather
*Richard Mulligan – General Custer
*Jeff Corey – Wild Bill Hickok
*Amy Eccles – Sunshine

## Eksterne lenker
*
Abraham Dirk Loman

**Abraham Dirk Loman** (født 16. september 1823, død 17. april 1897) var en nederlandsk teolog, som virket i Amsterdam. Loman tilhørte en radikal krets av nederlandske teologer og filosofer som på slutten av 1800-tallet og begynnelsen av 1900-tallet delte det syn at ingen av Paulus' brev i Det nye testamente er autentiske.

Loman betraktet kristendommen som en sammensmeltning av jødisk og hellenistisk tankegods. Da Loman ble blind i 1874, skal han ha uttalt at blindheten gav ham innsikt i kirkens mørklagte historie! Ifølge Loman var ikke Jesus Kristus en historisk person; alt vi vet om Jesus er fri diktning nedskrevet i det 2. århundre.

## Referanser


## Eksterne lenker
* Nettside om radikale nederlandske teologer
Alexandria (navn)

**Alexandria** er et engelsk kvinnenavn dannet av mannsnavnet *[[Alexander]]*, som har gresk opprinnelse og er dannet av *alexo*, «beskytte», og *aner*, «mann», i genitivformen *andros*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Alexandria Galante (f. 1984), canadisk skuespiller

## Annen bruk av navnet
* Alexandria, by i Egypt

## Referanser


## Eksterne lenker
*
Willem Christiaan van Manen

**Willem Christiaan van Manen** (født 8. august 1842, død 12. juli 1905) var en nederlandsk teolog, som virket ved universitetet i Leiden fra 1885 til 1903.

Van Manen er sannsynligvis den mest kjente representanten for en radikal krets av nederlandske teologer og filosofer som på slutten av 1800-tallet og begynnelsen av 1900-tallet delte det syn at ingen av Paulus' brev i Det nye testamente er autentiske. Van Manen avviste læren om Jesu legemlige oppstandelse. Etter først å ha motsatt seg tanken i mange år, konkluderte han med at Paulus' brev var pseudepigrafiske skrifter fra det 2. århundre, og at Apostlenes gjerninger var basert på den romerske historikeren Josefus' verker.

## Referanser


## Eksterne lenker
* Willem Christiaan van Manen, «Philemon, Epistle To», artikkel i: *Encyclopaedia Biblica* (New York: Macmillan, 4 Vols., 1899-1903), Vol. 4, 3693-3696. 
* Nettside om radikale nederlandske teologer
Tommy

**Tommy** er en opprinnelig engelsk kjæleform av mannsnavnet Tomas, som har opprinnelse i arameiske *teoma*, «tvilling».

## Utbredelse
Navnet *Tommy* var vanlig i Norge fra 1950- til 1990-årene og hadde en popularitetstopp med 1,1 % i 1973.

I Sverige var*Tommy* mest brukt fra 1930-årene til 1980-årene.

|}

*Tommy* og *Tommie* er også noe brukt som kvinnenavn i USA.

|}

## Kjente personer med navnet
Personene i listen er ordnet kronologisk etter fødselsår.
* Tommy Lee Jones (f. 1946), amerikansk skuespiller
* Tommy Körberg (f. 1948), svensk artist
* Tommy Sørbø (f. 1953), norsk dramatiker
* Tommy Nilsson (f. 1960), svensk artist
* Tommy Olsson (f. 1963), svensk bildekunstner og poet
* Tommy Rustad (f. 1968), norsk bilsportsutøver
* Tommy Tee (f. 1971), norsk DJ
* Tommy Ingebrigtsen (f. 1977), norsk skihopper

## Annen bruk av navnet
* *[[Tommy og Tigern]]*, amerikansk tegneserie
* *[[Tommy (film)|Tommy]]*, britisk film fra 1975, regissert av Ken Russell etter en rockeopera med samme navn fra 1969 av det britiske rockebandet The Who
* Tommy Settergren, rollefigur i Pippi Langstrømpe av Astrid Lindgren

## Navnedag
*Tommy* har navnedag i Finland og Norge, begge 21. desember.

## Referanser


## Eksterne lenker
*
Hama

**Hama** (arabisk:  **', bibelsk ''Ḥamāth'', «festning») er en viktig by i [[Syria]] nord for Damaskus som ligger ved bredden av elven [[Orontes]]. Den er provinshovedstaden for [[Hama (guvernement)|Hamaguvernementet]]. Byen ligger på det samme stedet for den historiske byen **Hamat*'. Hama må ikke forveksles med landsbyen [[Hamat, Libanon|Hamat]] i [[Libanon]].

== Demografi ==
Dagens by har en befolkning på 696 863 (2009) og er således den fjerde største i Syria, bak [[Aleppo]], [[Damaskus]], og [[Homs]].

De fleste innbyggerne er [[sunnimuslimer]]. Men også [[den ortodokse kirke i Antiokia]] og [[den syrisk-ortodokse kirke]] har tilhengere blant befolkningen.

== Næringsveier ==
Hama er et viktig industri- og jordbruksområde i Syria med 3 680 km², over en tredjedel av guvernatet, som er under kultivering. Området produserer over halvparten av den nasjonale avlingen av [[potet]]er og [[pistasjnøtt]]er foruten også en rekke andre planteprodukter. Det er også oppdrett av buskap i området.

Byen er kjent for sine 17 *noriaer'' eller vannhjul for vanning av hager og grøntområder som det hevdes går tilbake til 1100-tallet f.Kr. Selv om disse har historisk sett blitt benyttet irrigasjon har dagens noriaer ikke den samme praktiske betydningen, bortsett fra den estetiske visningen.

## Historie
Oldtidsriket omfattet også blant annet byene Homs og Ribla. Innbyggerne var kanaanitter.

I løpet av Salomos regjeringstid var riket etter alt å dømme underlagt Israel.

Hamat kom under innflytelse av assyrerne på 700-tallet f.Kr. Under selevkidene fikk byen Hamat navnet Epifaneia etter Antiokos IV Epifanes.

## Eksterne lenker
* Byens offisielle Facebook-gruppe, på arabisk og engelsk
* E.sy, myndighetenes tjenester online
Ribla

**Ribla** (i betydningen «fruktbar») var en oldtidsby på den nordlige grensen til Israel, i riket Hamat (dagens Hamah i Syria), rundt 56 km nordøst for Baalbek, og mellom 16 og 19 km sør for innsjøen Homs på østbredden av elven Orontes, på en bred og fruktbar slette.

I oldtiden lå den langs vegen som gikk fra oldtidens Egypt og Palestina til Babylon, og var således en hyppig brukt hvilested for hærene til både de egyptiske som babylonske kongene. Det var karavanevegen fra Israel til Karkemisj ved Eufrat. Den er beskrevet i Det gamle testamente, i *[[Fjerde Mosebok]]* 34:11 ved at den lå «øst for Ajin». Et sted som fortsatt kalles *el Ain*, det vil si «kilden», er funnet i en slik posisjon rundt 16 km fra hverandre.

Ved Ribla hadde Nebukadnesar II sitt hovedkvarter i hærtoktene mot Jerusalem, og her hadde også farao Neko II slått leir etter at han hadde slått Josjia av Judas hær i slaget ved Megiddo i år 609 f.Kr. Se *[[Andre Kongebok]]* 23:29-35; 25:6, 20, 21; og *[[Jeremias bok]]* 39:5; 52:10.

I dag er den en betydelig grend, men navnet Ribla er bevart i dagens Ribleh i Syria.

## Eksterne lenker
* «Riblah in the land of Hamath», Ferrell's Travel Blog
* «Riblah» ved Joseph Jacobs og Jacob Zallel Lauterbach i *Jewish Encyclopedia*
Spekter (tidsskrift)

***Spekter*** var et norsk reportasjeblad som kom ut med fem utgaver i perioden 1991&ndash;1992 før det ble lagt ned. Ansvarlig redaktør var Ragnhild Setsaas.
Adrian Gunnell

**Adrian Gunnell** (født 24. august 1972) er en engelsk profesjonell snookerspiller.

Gunnell har flere ganger kommet til åttendedelsfinaler i rankingturneringer, men har tap alle gangene. Dette skjedde sist i Shanghai Masters i 2007 hvor han tapte for Dominic Dale, som til slutt vant turneringen. Gunnell gjorde seg bemerket da han i en treningskamp gjorde tre maksimum breaks i løpet av fire partier og er den eneste spilleren som har klart dette. Han har også gjort en maksimum break i en turnering, dette skjedde i Thailand Masters i 1999.

Foran sesongen 2008/2009 klatret han på verdensrangeringen fra 40.-plass til 36.-plass, noe som er hans beste plassering i karrieren. Han har deretter falt noe tilbake på rangeringen.

## Eksterne lenker
*
Nordlysplanetariet

**Nordlysplanetariet** ble åpnet i 1989 og er et planetarium i Tromsø.

Det første driftsselskapet gikk konkurs i 1991. I perioden 1991–2000 ble planetariet drevet av et selskap med Tromsø kommune, Universitetet i Tromsø (UiT) og Troms Fylkes Dampskibsselskap AS som eiere, og med Statsbygg som eier av bygningen. Planetariet er en del av Nordnorsk vitensenters besøkssenter på UiT.

Planetariet har en planetariumssal som tar 95 personer. Kuppelen har en diameter på 12 meter.

Barne-TV-serien Midt i planeten ble spilt inn på planetariet og ble sendt fra 2003 til 2005.

## Referanser


## Eksterne lenker
* Nordlysplanetariet
Kirzjatsj

**Kirzjatsj** (russisk: Киржа́ч) er en by i Vladimir oblast i Russland. Den ligger rundt 100&nbsp;km vest for Vladimir.

Byen oppsto på 1300-tallet som en sloboda tildelt Forkynnelsesklosteret. Klosteret var grunnlagt av Sankt Sergej av Radonezj, som bodde i området mellom 1354 og 1358. Gjennom storparten av dets historie var klosteret sterkt avhengig av det mye større Troitse-Sergijeva Lavra-klosteret, som ligger rundt 50&nbsp;km mot vest. 

Den lille klosterkatedralen, oppført under Ivan den store, tilhører den tidlig moskovittiske typen av katedralkirker. Den anses vanligvis som det siste og vakreste eksemplaret av denne konservative typen (bilde). Et åpent galleri forbinder katedral med den nærliggende Frelserkirken, bygget i form av et firkantet tårn og toppet med et teltlignende klokketårn. Denne kirken ble bestilt av Miloslavskij-bojarene i 1656, og inneholder familiens gravkammer. Refektoriet fra 1500-tallet, med St.&nbsp;Sergej-kirken, ble revet i sovjettiden.

Etter at klosteret ble oppløst i 1764, fikk slobodaen byrettigheter (i 1778). Deretter utviklet Kirzjatsj seg, som mange andre byer i området, primært som et senter for tekstilindustri.

## Demografi
Befolkningsutvikling:
:

## Referanser


## Eksterne lenker
*
Fullgjødselproduksjon på Herøya

**Fullgjødselproduksjon på Herøya** er petrokjemisk industri med produksjon av fullgjødsel på Herøya i Porsgrunn, Telemark. Norsk Hydro startet fabrikken i 1929 som produserte Norgessalpeter (kalksalpeter) fra flytende ammoniakk fra Rjukan og Notodden. 

## Historikk
På 1930-tallet startet man produksjon av natriumnitrat (Chilesalpeter). I 1938 startet fullgjødselproduksjonen (NPK) og det har også vært produsert urea og ammoniumnitrat. Fullgjødsel, NPK, fremstilles ved Oddaprosessen, hvor mineralet kalsiumfosfat løses i salpetersyre og bearbeides videre til gjødsel. 

Produksjonen baserer på nitrogen fra luft og hydrogen fra naturgass som råvare. Ved Haber/Bosch-prosessen dannes mellomproduktene ammoniakk og urea.

I 1960-årene ble det bygget to ammoniakkfabrikker på Herøya, hvor råstoffene var olje og gass. Etter dette ble ammoniakkproduksjonen ved elektrolyse på Notodden, Rjukan og Glomfjord stanset.

Norsk Hydros gjødselsproduksjon ble senere skilt ut i et eget selskap: Yara.

## Eksterne lenker
* Yaras hjemmeside
Spitfire (øl)

**Spitfire** er et britisk øl, brygget av Shepherd Neame, Storbritannias eldste bryggeri i Faversham, Kent. Ølet ble første gang brygget i 1990 i forbindelse med minnemarkeringen av Slaget om Storbritannia.  Ølet er oppkalt etter flyet Supermarine Spitfire og er bryggeriets mest solgte real ale. Det har et alkoholinnhold på 4,5 %.

## Eksterne lenker
* Spitfire hjemmeside
* Spitfire ølannonser
* Shepherd Neames hjemmeside
Balsampære

**Balsampæretre** (*Siraitia grosvenorii*) (også *Luo Han Guo*, *Luahanguo*, *Luo Han Kao* eller *Lo Han Kao*, *Lo-Han-Kuo* eller også *Arhat*) er en flerårig urt som er hjemmehørende i de kinesiske provinsene Guangdong, Guangxi, Guizhou, sørlige Hunan og Jiangxi. Den er kjent for sin frukt, i Vesten gjerne omtalt som Luo Han Guo.

Planten blir 3–5 meter høy. De smale, hjerteformede bladene er 10–20 cm lange. Fruktene er 5–7 cm i diameter og inneholder søtt fruktkjøtt med frø. Fruktkjøttet kan brukes og drikkes som fruktte.

Ekstrakt av fruktkjøttet er nesten 300 ganger søtere enn sukker, og er brukt som et naturlig søtningsstoff i Kina gjennom nesten 1000 år både på grunn av smaken og det lave kaloriinnholdet, kun 2,3 kcal/g (9,6 kJ/g). Den er også brukt i tradisjonell kinesisk medisin.

## Referanser


## Eksterne lenker
*
Øystein H. Fischer

**Øystein Håkon Fischer** (født 8. mars 1942 i Bergen, død 19. september 2013 i Genève) var en norsk fysiker, spesialist på feltet superledere. Han var professor ved Naturvitenskapelig fakultet ved Universitetet i Genève. Han var også grunnlegger og direktør for det sveitsiske senter for fremragende forskning, MaNEP (Materials with novel electronic properties), som var dedikert studiet av nyoppdagete strømledende materialer.

Etter en kort tid ved Neras fabrikker i hjembyen, studerte han fysikk ved *Eidgenössische Technische Hochschule* (ETH) i Zürich (1962–67) og tok dr.grad. ved Universitetet i Genève (1971), der han siden har virket, utnevnt til professor (1977).
I tillegg til en rekke internasjonale priser, mottok han Gunnar Randers' forskningspris 2005.

## Referanser
Internasjonale kallesignal/tabell

De lenkede landkodene er fra ISO 3166-1.

&nbsp;&nbsp;&nbsp;&nbsp;&nbsp;&nbsp; Serier tilordnet en internasjonal organisasjon.
&nbsp;&nbsp;&nbsp;&nbsp;&nbsp;&nbsp; Foreløpig tilordning i henhold til bestemmelse nr. S19.33: "Mellom radiokommunikasjonskonferanser har generalsekretæren myndighet til å håndtere spørsmål om endringer i tilordning av serier for kallesignal på en foreløpig måte, med sikte på bekreftelse av neste konferanse."
&nbsp;&nbsp;&nbsp;&nbsp;&nbsp;&nbsp; Tilordning av halve serier. Det første opplistede landet benytter kallesignal med første tegn som angitt fulgt av bokstavene A-M, og det andre opplistede landet benytter N-Z.
Gustaaf Adolf van den Bergh van Eysinga

**Gustaaf Adolf van den Bergh van Eysinga** (født 1874, død 1957) var en nederlandsk teolog, som bl.a. virket som prest i Den nederlandske reformerte kirke. Han var professor ved universitetet i Amsterdam fra 1935 til 1944 og utga en lang rekke artikler og bøker om tidlig kristen litteratur. Van den Bergh van Eysinga tilhørte en radikal krets av nederlandske teologer og filosofer som på slutten av 1800-tallet og begynnelsen av 1900-tallet delte det syn at ingen av Paulus' brev i Det nye testamente er autentiske.

Van den Bergh van Eysinga var sannsynligvis den første bibelforsker som innså betydningen av Alexandria og de filosofiske og gnostiske bevegelser som eksisterte der. Han mente at kristendommen ikke hadde i sitt utspring i et menneske av kjøtt og blod (Jesus), men en antikk frelsermyte. I de fleste av arbeidene sine forsøker han å forklare hvordan denne mytiske frelseren ble omtolket til en historisk person.

## Referanser


## Eksterne lenker
* Nettside om radikale nederlandske teologer
Koltsjugino

**Koltsjugino** (russisk: Кольчу́гино) er en by i Vladimir oblast i Russland. Den ligger ved elva Peksja (ei sideelv til Kljazma), rundt 70&nbsp;km nordvest for Vladimir. 

Koltsjugino ble grunnlagt i 1871 som en bosetning ved fabrikker for bearbeiding av kobber og produksjon av tråd, tilhørende den moskovittiske forretningsmannen A.&nbsp;G.&nbsp;Koltsjugin (derav navnet Koltsjugino). Den fikk bystatus i 1931.

Byen er velkjent på grunn av fabrikken for produksjon av bordservise som ligger her. Denne fabrikken ble også grunnlagt av Aleksander Koltsjugin. De fleste russiske teglass-holdere ble laget i Koltsjugino.

## Demografi
Befolkningsutvikling:
:

## Referanser


## Eksterne lenker
*
John The Whistler

**John The Whistler** (født på 60-tallet i Afrika) er artistnavnet til den belgiske artisten **Umberto Carli**.

I 1994 komponerte han låten til Beckie Bells singel *In The Name Of Love*. Noen år senere begynte han å spre demoer blant plateselskaper, men svaret var alltid det samme; «Gode melodier, men hvor er teksten?». Umberto besteme seg da for å bruke fler ord i sine sanger, men la samtidig på plystring i dem.

Han ga kun ut ett album, *It's Crazy* (2001). Som *[[Holly Dolly]], [[Crazy Frog]]*, og *[[Gummibear]]*, dukket en animert karakter opp i musikkvideoene og synger med til sangene. I John The Whistlers tilfelle, er det en antropomorfedyr med stor nese og store ører, kledd i menneskelig klær. Albumet ble utgitt av Edel Records. Axel Breitung deltok på albumet som produsent og remixer til tre av sangene; *She's My Girl, It's Crazy og Wild Wild Web.*

Etter å ha gjort suksess i Danmark, Norge, Tyskland og Israel med sin første singel kalt «I'm in love», kom han med en ny singel kalt *Tell me*, fra samme album.
 
Hans musikkstil er dance, tyggegummipop/bubblegum dance, sammen med plystring. Singelen *I'm in love* fikk relativt gode plasseringer sommeren 2000, blant annet en 5.-plass på det høyeste på VG-lista. Samme sang er covret at flere artister i senere tid, blant dem Alexander Rybak og Fabrizio Faniello.

John The Whistler ble spådd en meget god fremtid, men stagnerte helt, ga aldri ut flere album og det er ikke kjent om han har avsluttet prosjektet eller ikke. 

Mange mener at prosjektet var en døgnflue, og et av de beste eksempler på one-hit wonder. Fremdeles spilles hans sanger, særlig *I'm in love,* rundt om i Europa. Umberto Carli er bosatt i Belgia, og noe av det siste man har hørt til ham, er at han deltok i Kypros' utvelgelse til Eurovision 2006.

I mellom 2008 og 2010 skal han derimot han vært med å produsere fire låter for barnegruppen Vox Angeli, inspirert av gruppen Angelis som er styrt av Simon Cowell.

## Diskografi

;Album
* 2001: *It's Crazy*

;Singler
* 2000: *I'm in love*
* 2001: *Tell me*

;Medvirkning
* 1994: *In The Name Of Love*
* 2006: *Melodi Grand Prix 2006 Kypros* (deltager)

## Referanser
Kvotehandel

**Kvotehandel** er kjøp og salg av utslippskvoter for karbondioksid.

EU organiserer verdens mest omfattende handel med utslippskvoter, og pålegger bedrifter å sikre seg kvoter tilsvarende egne utslipp av karbondioksid. The European Union Emmission Trading Scheme omfatter energi- og industriselskaper som til sammen står for rundt halvparten av EUs totale utslipp av karbondioksid. Kvotene er i noen tilfeller blitt tildelt gratis, i andre tilfeller må selskapene kjøpe dem til en pris som styres av tilbud og etterspørsel.

Den grønne utviklingsmekanismen – engelsk *Clean Development Mechanism* (**CDM**) – er et system for salg av utslippskvoter fra utviklingsland til industriland. CDM er knyttet til Kyoto-avtalen og innebærer at selskaper i industriland kan sikre seg klimakvoter ved å finansiere utslippsreduksjoner i land som selv ikke er forpliktet til å holde sine utslipp under en bestemt grense.

Det norske selskapet Point Carbon jobber med rådgivning og analyse knyttet til markeder for omsetning av karbondioksidkvoter. Selskapet arrangerte i mars 2008 en konferanse i København hvor statsminister Jens Stoltenberg og lederen for FNs klimapanel Rajendra K. Pachauri var blant foredragsholderne.

## Eksterne lenker
* Miljøstatus i Norge: Nasjonalt kvotesystem
Bombardier Learjet 35

**Bombardier Learjet 35** er et amerikansk passasjerfly produsert av Bombardier Aerospace.

Learjet 35 er basert på den tidligere modellen Learjet 25, men er utstyrt med turbofanmotorer og har strukket skrog. Learjet 35 har også blitt levert med forbedret rekkevidde som **Learjet 36**, denne hadde større drivstoffkapasitet, men bare plass til 6 passasjerer. I 1976 ble variantene **35A** og **36A** introdusert, som begge var i produksjon frem til 1994. 84 Learjet 35A ble også levert til United States Air Force under betegnelsen **C-21**.

## Referanser




## Eksterne lenker
*
Liv Gade

**Liv Gade** (født 6. februar 1951) er en norsk bokhandler og litteraturformilder, titulert som «bokinspirator». 

Gade fikk «Forlagsprisen» under Litteraturfestivalen på Lillehammer i 2007, og skal ha vært medvirkende til Cecilia Samartins gjennombrudd i Norge.

## Eksterne lenker
* Fra bankansatt til bokorm - Femina: jobb 26. juli 2006
* Liv Gades bokanbefalinger hos Litteraturivestfold.no
Natriumnitrat

**Natriumnitrat**, **Chilesalpeter**, **natronsalpeter** kjemisk formel NaNO3, kan framstilles ved å blande natriumhydroksid med salpetersyre:
 NaOH + HNO3 → NaNO3 + H2O

Chilesalpeter består av 36,5&nbsp;% natron og 63,5&nbsp;% salpetersyre, men er oftest tilsatt koksalt og glaubersalt. Saltet er krystallint, fargeløst, gjenomskinlig eller gjenomlysende. Det løses lett i vann, som dermed får en salt smak. 

Chilesalpeter forekommer i nærheten av Iquique på grensen mellom Chile og Peru på 1000 meters høyde over havet i metertykke lag med en utstrekning på 2–3000&nbsp;km². Disse store salpeterlagene, med 15&nbsp;% renhet er dannet ved oksidasjon av nitrogenholdige, organiske stoffer, rester av havsdyr og lignende, slik at det er dannet salpetersyre, som tatt til seg en del av havvannets natroninnhold. 

Chilesalpeteren hadde på 1800-tallet og begynnelsen av 1900-tallet stor betydning for fremstilling av kalisalpeter, salpetersyre, ved svovelsyrefabrikasjon og som gjødsel. Det var en viktig industri i Chile som etter 1920-tallet konkurrertes ut av fullgjødsel fremstilt med Haber-Bosch-prosessen.

Anvendt som konserveringsmiddel betegnes chilesalpeter som E-nummer E251.
Bombardier Learjet 31

**Bombardier Learjet 31** er et amerikansk passasjerfly.

Learjet 31 er basert på den tidligere modellen Learjet 35/36, men har den mer moderne vingen også brukt på Learjet 55.

I tillegg til hovedvarianten **31A** har en variant med bedre rekkevidde også blitt produsert som **Learjet 31A/ER**.
David Hammer

**David Hammer** (født 7. mai 1984) er en norsk basketballspiller. Han spiller for Gimle basket og kan bekle flere roller på banen. Hans tidiigere klubber er Brattholmen Basketballklubb (BBBK), Frøya Ambassadors og Ulriken Eagles.

## Referanser


## Eksterne lenker
* Klubbens nettsider
Charles François Dupuis

**Charles François Dupuis** (født 26. oktober 1742 i Trye-Château i Frankrike, død 29. september 1809 i Is sur Til) var en fransk tjener, som i 1766 ble utnevnt til professor i retorikk ved Collège de Lisieux (Paris). Han studerte rettsvitenskap på fritiden og ble advokat i 1770. Også matematikk hørte med blant Dupuis' interesser.

I sitt hovedverk, *Origine de tous les Cultes, ou la Religion Universelle*, betrakter Dupuis Jesus Kristus som en mytisk skikkelse, ikke som en historisk person. Han ødela de fleste av sine verker selv, fordi han ble skremt over de voldelige reaksjoner bøkene hans utløste.

## Referanser


## Eksterne lenker
* 
* Utdrag fra ''Origine de tous les Cultes''
To Live Is to Die

«**To Live Is To Die**» er det åttende sporet på Metallicas album *[[…And Justice for All (album)|…And Justice for All]]*.

Dette var det første albumet etter at bandets bassist, Cliff Burton, døde i en bussulykke i Sverige. 
Han ble erstattet av bassisten Jason Newsted.
Sangen er dedisert Cliff Burton og sporet består av ubrukte riff som Burton hadde laget.

Vokaldelen består av et dikt som ble lest opp av James Hetfield på slutten av låten, istedenfor å bli sunget. 
Teksten er skrevet av den tyske dikteren Paul Gerhardt og opprinnelig brukt i filmen Excalibur fra 1981. 

## Eksterne lenker
*
Bjerkelunden

**Bjerkelunden** er et grøntområde på Nadderud i Bærum som blant annet benyttes til forsamlinger den 17. mai. Den 21,6 mål store naturparken har to monumenter. Det eldste er minnesmerket for Egne Hjem fra 1935. Det andre er en statue av en tamburmajor som ble reist for Norges Musikkorps Forbund ved 50 års jubileet i 1968. 
Parken fikk sitt navn i 1925, men ble i 1938 fornorsket fra Birkelunden til Bjerkelunden. I 1939 ble området bevart som naturpark. I dag ligger Bjerkelunden barnepark som ble åpnet i 1958 på området. 

## Litteratur
*Wenche Landås, Kari Brodal, Sunniva Schetne og Thune Young: *Snarveier til trivsel – 150 grønne lunger i Bærum*. Naturvernforbundet i Bærum 2008.
Bettina

**Bettina** er en opprinnelig italiensk kjæleform enten av kvinnenavnet *[[Elisabet]]*, som har opprinnelse som en gresk form av det hebraiske navnet *Elischeba* dannet av *eli*, «min gud», og *scheba*, «syv», eller av det italienske kvinnenavnet *[[Benedetta]]*, som er dannet av mannsnavnet *[[Benedict]]* som har opprinnelse i det latinske *Benedictus*, «den velsignede».

*Bettina* har norsk navnedag 8. mars, og finlandssvensk navnedag 19. november.

## Utbredelse
*Bettina* er kjent brukt i Sverige fra 1863 og i Norge fra ca. 1970.

|}

## Kjente personer med navnet
Personene i listen er ordnet kronologisk etter fødselsår.
* Bettina von Arnim (1785–1859), tysk forfatter
* Bettina Rheims (f. 1952), fransk fotokunstner
* Bettina Banoun (f. 1972), norsk advokat og skuespiller
* Bettina Thorvik, norsk politiker

## Referanser


## Eksterne lenker
*
Cessna CJ1

**Cessna CJ1** er et amerikansk passasjerfly.

CJ1 er en forbedret variant av CitationJet med blant annet ny avionikk, og har erstattet denne i produksjon. Den første CJ1 ble levert 31. mars 2000.

## Eksterne lenker
* Cessna Citation CJ1